બસ એ પછી સવારની ચાનો બીજો કપ નસીબ થાય તેની રાહ જોતા-જોતા પેલા સેલ્સમેનની પણ રાહ જોવાની. એ આવે એટલે પ્રોડક્ટનું લિટરેચર માગવાનું, થાકી જવાય ત્યાં સુધી સમજવાનું. મોટાભાગના પ્રોડક્ટ લિટરેચર અંગ્રેજીમાં જ હોય એટલે ગુજરાતીમાં માગવાનું અને ન હોય તો સલાહ આપવાની કે, ‘ગુજરાતમાં વસ્તુ વેચવી હોય તો લિટરેચર તો ગુજરાતીમાં હોવું જ જોઇએ.’ મોટાભાગના સેલ્સમેન પાસે તેમની આ દલીલનો કોઈ જવાબ ન હોય.